Propunere de DECIZIE A CONSILIULUI de modificare a Acordului intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriilor de peste mări cărora li se aplică partea a patra din Tratatul privind funcționarea Uniunii Europene /* COM/2013/0596 final - 2013/0292 (NLE) */





EXPUNERE DE MOTIVE Acordul intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriilor de peste mări cărora li se aplică partea a patra din Tratatul privind funcționarea Uniunii Europene (denumit în continuare „Acordul intern”) a fost semnat la data de 26 iunie 2013. Republica Croația a aderat la Uniunea Europeană la 1 iulie 2013[1]. În conformitate cu Declarația comună C anexată la Actul privind condițiile de aderare a Republicii Croația, Republica Croația va adera la Fondul european de dezvoltare la data intrării în vigoare a noului cadru financiar multianual de cooperare, ca urmare a aderării sale la Uniune. În ceea ce privește contribuția statelor membre la cel de al unsprezecelea Fond european de dezvoltare (denumit în continuare „FED”), articolul 1 alineatul (2) litera (a) din Acordul intern nu prevede decât o estimare a contribuțiilor și a cheii de contribuție pentru Croația. La articolul 1 alineatul (7) din Acordul intern se precizează că, în cazul aderării unui nou stat la Uniunea Europeană, sumele și cheile de contribuție se modifică printr-o decizie a Consiliului, hotărând în unanimitate la propunerea Comisiei. În ceea ce privește ponderarea voturilor în cadrul Comitetului Fondului european de dezvoltare, articolul 8 alineatul (2) din Acordul intern nu prevede decât o estimare a numărului de voturi atribuite Croației. La articolul 8 alineatul (4) din Acordul intern se precizează că, în cazul aderării unui nou stat la Uniunea Europeană, ponderea voturilor și majoritatea calificată se modifică printr-o decizie a Consiliului, hotărând în unanimitate. Având în vedere cele de mai sus, estimarea contribuțiilor și a numărului de voturi atribuite Croației se confirmă prin proiectul anexat de decizie a Consiliului. Prin urmare, Comisia propune adoptarea de către Consiliu a deciziei anexate. 2013/0292 (NLE) Propunere de DECIZIE A CONSILIULUI de modificare a Acordului intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriilor de peste mări cărora li se aplică partea a patra din Tratatul privind funcționarea Uniunii Europene CONSILIUL UNIUNII EUROPENE, având în vedere Tratatul privind Uniunea Europeană și Tratatul privind funcționarea Uniunii Europene, având în vedere Acordul de parteneriat între statele din Africa, zona Caraibilor și Pacific, pe de o parte, și Comunitatea Europeană și statele sale membre, pe de altă parte, semnat la Cotonou, la 23 iunie 2000[2], având în vedere Acordul intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriilor de peste mări cărora li se aplică partea a patra din Tratatul privind funcționarea Uniunii Europene (denumit în continuare „Acordul intern”)[3], în special articolul 1 alineatul (7) și articolul (8) alineatul (4), Având în vedere Actul privind condițiile de aderare a Republicii Croația[4], în special Declarația comună C privind Fondul european de dezvoltare, Având în vedere aderarea Republicii Croația la Uniunea Europeană la data de 1 iulie 2013, având în vedere propunerea Comisiei, întrucât: (1) În conformitate cu Declarația comună C anexată la Actul privind condițiile de aderare a Republicii Croația, Republica Croația va adera la Fondul european de dezvoltare la data intrării în vigoare a noului cadru financiar multianual de cooperare, ca urmare a aderării sale la Uniune. (2) În conformitate cu articolul 1 alineatul (7) din Acordul intern, alocarea contribuțiilor prevăzute la articolul 1 alineatul (2) litera (a), care în prezent sunt doar estimări ale sumelor pentru Croația, se modifică printr-o decizie a Consiliului în cazul aderării unui nou stat la Uniunea Europeană. (3) În conformitate cu articolul 8 alineatul (4) din Acordul intern, ponderea voturilor prevăzută la articolul 8 alineatul (2), care în prezent este doar o estimare în cazul Croației, și majoritatea calificată prevăzută la articolul 8 alineatul (3) se modifică printr-o decizie a Consiliului în cazul aderării unui nou stat la Uniunea Europeană. (4) Contribuțiile și ponderea voturilor ar trebui să fie confirmate, ADOPTĂ PREZENTA DECIZIE: Articolul 1 Se confirmă cheia de contribuție și contribuția Croației la cel de al unsprezecelea Fond european de dezvoltare, astfel cum sunt prevăzute la articolul 1 alineatul (2) litera (a) din Acordul intern, precum și numărul de voturi atribuite Croației în cadrul Comitetului Fondului european de dezvoltare, astfel cum este prevăzut la articolul 8 alineatul (2) din Acordul intern. Articolul 2 Acordul intern se modifică după cum urmează: 1. La articolul 1 alineatul (2) litera (a) se elimină parantezele rotunde și asteriscul după cuvântul „Croația” și nota de subsol „(*) Sumă estimată”. 2. La articolul 8 alineatul (2) se elimină următoarele: (a) parantezele rotunde și asteriscul după cuvântul „Croația” și parantezele drepte din a doua coloană de pe același rând; (b) nota de subsol „(*) Vot estimat”; (c) rândul „Total UE 27”, „998”; (d) parantezele rotunde și asteriscul, precum și parantezele drepte de pe rândul „Total UE 28 (*)” „[1 000]”. 3. Articolul 8 alineatul (3) se înlocuiește cu următorul text: „Comitetului Fondului european de dezvoltare hotărăște cu o majoritate calificată de 721 din 1000 de voturi, exprimând un vot favorabil din partea a cel puțin 15 state membre. Minoritatea de blocare este de 280 de voturi.” Articolul 3 Prezenta decizie intră în vigoare în ziua următoare datei adoptării. Adoptată la Bruxelles, Pentru Consiliu Președintele [1] A se vedea tratatul încheiat între statele membre ale Uniunii Europene și Republica Croația privind condițiile de aderare a Republicii Croația, precum și Actul privind condițiile de aderare a Republicii Croația și adaptările la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, JO L 112, 24.4.2012. [2] JO L 317, 15.12.2000, p. 3. Acord astfel cum a fost modificat prin acordul semnat la Luxemburg la 25 iunie 2005 (JO L 287, 28.10.2005, p. 4) și prin acordul semnat la Ouagadougou la 22 iunie 2010 (JO L 287, 4.11.2010, p. 3). [3] A se introduce referința JO. [4] Actul privind condițiile de aderare a Republicii Croația, precum și adaptările la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, JO L 112, 24.4.2012.